**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O DOLOČITVI CENE PRILAGOJENEGA PROGRAMA ZA PREDŠOLSKE OTROKE** **V OSNOVNI ŠOLI KOZARA NOVA GORICA**

*PRAVNA PODLAGA:*

* 31. člen Zakona o vrtcih (Uradni list RS, št. 100/05 – UPB2, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21),
* 20. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19),
* 2. člena Odloka o ustanovitvi javnega zavoda Osnovna šola Kozara Nova Gorica (Uradno glasilo, št. 11/97, Uradni list RS, št. 33/05, 124/08, 53/10 in 12/20),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Mestna občina Nova Gorica (v nadaljevanju: MONG) je kot sedežna občina soustanoviteljica javnega zavoda Osnovna šola Kozara Nova Gorica dne 23. 2. 2023 ostalim občinam soustanoviteljicam dostavila končno usklajeno gradivo za seje občinskih svetov s predlogom sklepa o določitvi cene za prilagojen program vrtca v Osnovni šoli Kozara Nova Gorica.

*RAZLOGI ZA SPREJETJE SKLEPA:*

Mestna občina Nova Gorica, Občina Brda, Občina Kanal ob Soči, Občina Miren-Kostanjevica, Občina Renče-Vogrsko in Občina Šempeter-Vrtojba so soustanoviteljice zavoda, v katerem se je skladno z Odlokom o ustanovitvi javnega zavoda Osnovna šola Kozara Nova Gorica s šolskim letom 2022/23 začel izvajati prilagojeni program za predšolske otroke (v nadaljevanju: razvojni oddelek) v enoti Vrtec pri OŠ Kozara Nova Gorica; oddelek deluje v dislociranem oddelku na lokaciji: Vrtec Kekec, Cankarjeva ulica 66, Nova Gorica. Na dan 1. 9. 2022 so bili v oddelek najprej vključeni štirje otroci, letos spomladi pa se je vključil še en otrok. V razvojni oddelek je lahko skladno z normativi vključenih največ šest otrok s posebnimi potrebami. V primeru, da se v razvojni oddelek vrtca vpiše skupno 7 otrok, je potrebno oblikovati 2 oddelka.

Mesečna cena za otroka v razvojnem oddelku, ki na podlagi sklepa občinskih svetov vseh občin soustanoviteljic velja od 1. 9. 2022 dalje, znaša 1.068,36 EUR na otroka na mesec.

Osnovna šola Kozara Nova Gorica (v nadaljevanju: zavod) je dne 22. 2. 2023 posredovala občinam soustanoviteljicam predlog nove mesečne ekonomske cene razvojnega oddelka v višini 1.408,55 EUR na otroka. Zavod je predlog za povišanje cene utemeljil s povišanjem stroškov, kot sledi:

1. Stroški dela:

* višja minimalna plača,
* višji regres za letni dopust,
* višji regres za prehrano med delom,
* napredovanja v plačne razrede in nazive,
* višje premije dodatnega pokojninskega zavarovanja,
* višja izplačila prevozov na delo in iz dela.

1. Stroški materiala in storitev: višje cene dobaviteljev.
2. Stroški živil: višje cene dobaviteljev.

Skladno s 30. členom Zakona o vrtcih (v nadaljevanju: zakon) je osnova za plačilo staršev otrok s posebnimi potrebami cena programa za druge enako stare otroke. Razliko do končne ekonomske cene, ki je višja od cen drugih programov vrtca zaradi višjih stroškov delovanja, pa skladno s Sklepom o določitvi višjih stroškov delovanja razvojnih oddelkov vrtcev in obsegu ter načinu zagotavljanja sredstev za plačilo višjih stroškov delovanja razvojnih oddelkov vrtcev za šolsko leto 2022/23 št. 602-17/2022/5 z dne 4. 10. 2022, zavodu neposredno zagotavlja Ministrstvo za vzgojo in izobraženje v višini 3.623,64 EUR mesečno na razvojni oddelek.

Število organiziranih oddelkov v okviru zavoda je odvisno od števila otrok, ki bodo usmerjeni v ta program in razpoložljivih prostorov. V razvojni oddelek vrtca je lahko vključenih največ 6 otrok, trenutno je vanj vključenih 5 otrok.

Določba 31. člena zakona določa, da cene programov v vrtcih, ki izvajajo javno službo, predlaga vrtec, skupaj s predlogom finančnega načrta, pripravljenega v skladu z izhodišči, ki veljajo za občinski proračun, ceno programa pa določi pristojni organ občine ustanoviteljice.

Pravilnik o metodologiji za oblikovanje cen programov v vrtcih, ki izvajajo javno službo (v nadaljevanju: pravilnik) natančno opredeljuje elemente in postopek za izračun cene. Pravilnik določa, da se cene programov usklajujejo enkrat letno, v primeru, da pride do bistvenih sprememb višine posameznih elementov cene programov, pa lahko tudi v vmesnem obdobju. Pristojni organ lokalne skupnosti mora predlog cen programov obravnavati in o tem sprejeti ustrezen sklep najkasneje v 60 dneh po predložitvi predloga cen.

Elementi za oblikovanje ekonomskih cen programov vrtca so stroški dela, stroški materiala in storitev in stroški živil, kot sledi:

1. Stroški dela: sredstva za plače, prispevki delodajalca, davek na plače in drugi stroški dela, kot so regres za letni dopust, povračila stroškov prehrane med delom, povračila stroškov prevoza na delo,..
2. Stroški materiala in storitev:

* funkcionalni stroški objektov (elektrika, voda, plin, ogrevanje, čiščenje, tekoče vzdrževanje…) in
* funkcionalni stroški osnovne dejavnosti (didaktična sredstva in igrače, obvezne zdravstvene storitve, varstvo pri delu, strokovno izpopolnjevanje...).

1. Stroški živil: živila za tri obroke dnevno in 22 obračunskih dni v koledarskem mesecu.

*CILJI IN NAČELA:*

Ekonomska cena programa razvojnega oddelka vrtca v zavodu bo določena skladno s predpisi in bo krila povišane stroške izvajanja dejavnosti razvojnega oddelka vrtca v zavodu.

*OCENA STANJA:*

Sklep morajo v enakem besedilu sprejeti vse soustanoviteljice javnega zavoda Osnovna šola Kozara Nova Gorica, veljavnost sklepa pa je vezana na Odlok o spremembah in dopolnitvah odloka o ustanovitvi javnega zavoda Osnovna šola Kozara Nova Gorica, s katerim se je ustanovil razvojni oddelek.

*FINANČNE IN DRUGE POSLEDICE:*

Občine bodo za otroke, za katere so po veljavni zakonodaji dolžne poravnavati razliko med plačili staršev in ekonomsko ceno vrtca, to razliko poravnale na način, kot to velja za otroke, vključene v javne vrtce. Plačila se bodo izvajala iz proračunske postavke »Ostali vrtci«. Trenutno v razvojni oddelek vrtca v zavodu ni vključen noben otrok s stalnim prebivališčem v Občini Renče-Vogrsko. V primeru, da se v ta oddelek niti s 1. septembrom ne vpiše noben otrok s stalnim prebivališčem v Občini Renče-Vogrsko, bo Občina Renče-Vogrsko zavodu doplačevala samo delež morebitnega izpada do normativa, ki za trenutno 1 manjkajočega otroka do polnega normativa 6 otrok znaša nekaj nad 30 EUR mesečno.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 31. člena Zakona o vrtcih (Uradni list RS, št. 100/05 – UPB, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21), 2. člena Odloka o ustanovitvi javnega zavoda Osnovna šola Kozara Nova Gorica (Uradno glasilo, št. 11/97, Uradni list RS, št. 33/05, 124/08, 53/10 in 12/20) in 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in 59/19) so

* Mestni svet Mestne občine Nova Gorica na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19), na seji dne \_\_\_\_\_\_\_\_\_\_\_\_\_\_ ;
* Občinski svet Občine Brda na podlagi 18. člena Statuta Občine Brda (Uradno glasilo slovenskih občin, št. 26/17, 16/18), na seji dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
* Občinski svet Občine Kanal ob Soči na podlagi 16. člena Statuta Občine Kanal ob Soči (Uradni list RS, št. 62/19), na seji dne\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
* Občinski svet Občine Miren-Kostanjevica na podlagi 17. člena Statuta Občine Miren-Kostanjevica (Uradni list RS, št. 2/2016-UPB, 62/16), na seji dne \_\_\_\_\_\_\_\_\_\_\_\_\_\_\_ ;
* Občinski svet Občine Renče–Vogrsko na podlagi 18. člena Statuta Občine Renče-Vogrsko (Uradni list RS, št. 22/12–UPB, 88/15 in 14/18), na seji dne 4. 4. 2 23;
* Občinski svet Občine Šempeter-Vrtojba na podlagi 15. člena Statuta Občine Šempeter-Vrtojba (Uradni list. RS, št. 5/18), na seji dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_

sprejeli

**S K L E P**

**O DOLOČITVI CENE PRILAGOJENEGA PROGRAMA ZA PREDŠOLSKE OTROKE**

**V OSNOVNI ŠOLI KOZARA NOVA GORICA**

1.

S tem sklepom se določi cena prilagojenega programa za predšolske otroke (v nadaljevanju: razvojni oddelek) v Osnovni šoli Kozara Nova Gorica.

2.

Ekonomska cena razvojnega oddelka v Osnovni šoli Kozara Nova Gorica znaša 1.408,55 EUR na otroka na mesec.

Cena poldnevnega programa znaša 1.192,76 EUR na otroka na mesec, cena poldnevnega programa brez kosila je nižja od poldnevnega programa za strošek kosila.

3.

V primerih odsotnosti otroka se cena programa zniža za stroške neporabljenih živil, in sicer:

* za dnevni program: 50,60 EUR mesečno oz. 2,30 EUR dnevno,
* poldnevni program: 38,50 EUR mesečno oz. 1,75 EUR dnevno,
* poldnevni program brez kosila: 18,26 EUR mesečno oz. 0,83 EUR dnevno,

z upoštevanjem dejanskih delovnih dni, če starši o otrokovi odsotnosti obvestijo Osnovno šolo Kozara Nova Gorica najkasneje do 8.00 ure prvega dne otrokove odsotnosti.

Stroški materiala in storitev znašajo 59,00 EUR mesečno na otroka.

4.

Glede drugih pogojev oziroma dodatnih ugodnosti za vključene otroke v razvojni oddelek se uporabljajo določila aktov občin ustanoviteljic, s katerim se določajo cene programov v vrtcih.

5.

Ta sklep je sprejet, ko ga v enakem besedilu sprejmejo občinski sveti vseh občin ustanoviteljic. Mestna občina Nova Gorica, Občina Kanal ob Soči, Občina Miren-Kostanjevica in Občina Šempeter-Vrtojba objavijo ta sklep v Uradnem listu Republike Slovenije po tem, ko ga Občina Renče-Vogrsko objavi v svojih uradnih objavah in Občina Brda v Uradnem glasilu slovenskih občin.



Z dnem uveljavitve tega sklepa preneha veljati Sklep o določitvi cene prilagojenega programa za predšolske otroke v Osnovni šoli Kozara Nova Gorica, št. 602-15/2022-40 z dne 21. 7. 2022 (Uradni list RS, št. 115/22), uporablja pa se do 30. 4. 2023.

7.

Ta sklep velja takoj, uporablja pa se od 1. maja 2023.

|  |  |
| --- | --- |
| Številka: 602-16/2022  Datum:  Številka:  Datum:  Številka:  Datum:  Številka:  Datum:  Številka: 01412-2/2023  Datum:  Številka:  Datum: | **Mestna občina Nova Gorica**  **Župan, Samo Turel**  **Občina Brda**  **Župan, Franc Mužič**  **Občina Kanal ob Soči**  **Župan, Miha Stegel**  **Občina Miren-Kostanjevica**  **Župan, Mauricij Humar**  **Občina Renče-Vogrsko**  **Župan, Tarik Žigon**  **Občina Šempeter-Vrtojba**  **Župan, Milan Turk** |